26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 220 της 19 Μαρτ./1 Απρ. 1968 (ΦΕΚ Α΄ 67) Περί διατηρήσεως εν ισχύϊ των διατάξεων των παραχωρουσών τελωνειακής φύσεως πλεονεκτήματα εις την Α.Ε. «ΚΑΛΤΕΞ Ανώνυμος Ελληνική Εταιρεία Πετρελαίων» και εφαρμογής αυτών υπό την νέαν αυτής επωνυμίας «ΤΕΞΑΚΟ Ανώνυμος Ελληνική Εταιρεία Πετρελαίων». Έχοντες υπ’ όψιν: 1)το άρθρ. 4 του Νόμ. 436/1914 (ΦΕΚ 357/Α/1914) «περί δασμολογικής αφομοιώσεως των Νέων Χωρών», ως τούτο συνεπληρώθη δια της παρ. 7 του άρθρ. 15 του Ν.Δ. 4257/1962 (ΦΕΚ 172/Α/62), 2)τον Νόμ. 390/1914 (ΦΕΚ 342/Α/1914) «περί ελευθέρας Ζώνης Θεσσαλονίκης», 3)την υπ’ αριθ. Υ. 748/29.4.1967 (ΦΕΚ 282/Β/2.5.1967) απόφασιν Υπουργού των Οικονομικών, «περί αναθέσεως αρμοδιοτήτων εις τον Υφυπουργόν των Οικονομικών» και 4)την υπ’ αριθ. 133/28.2.1968 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υφυπουργού, απεφασίσαμεν και διατάσσομεν: Άρθρον μόνον.-Άπασαι αι διατάξεις αι θεσπισθείσαι δια των μέχρι τούδε εκδοθέντων, επί τη βάσει της εν προοιμίω μνημονευομένης εξουσιοδοτικής διατάξεως του άρθρ. 4 του Νόμ. 436/1914, Β.Δ/των (από:22/24.7.52, 24.11.53/2.1.54, 8/ 22.5.58, 7/20.10.58,2/7.8.65 και 11/20.1.67), δι’ ων παραχωρούνται τελωνειακής φύσεως πλεονεκτήματα εις την υπό την επωνυμίαν «ΚΑΛΤΕΞ Ανώνυμος Ελληνική Εταιρεία Πετρελαίων», όσον αφορά την υπ’ αυτής εισαγωγήν, αποταμίευσιν και κατεργασίαν πετρελαιοειδών και χημικών προσθέτων, εντός των χώρων των Ελευθέρων αυτής Τελωνειακών Συγκροτημάτων, διατηρούνται εν ισχύϊ και εφαρμόζονται επί της ως άνω εταιρίας και υπό την νέαν αυτής επωνυμίαν «ΤΕΞΑΚΟ Ανώνυμος Ελληνική Εταιρεία Πετρελαίων», ην έλαβε, κατόπιν αποφάσεως της Γενικής Συνελεύσεως των μετόχων αυτής, εγκριθείσης δια της υπ’ αριθ. 755/35/27/26.1.1968 αποφάσεως του Υπουργού Εμπορίου και δημοσιευθείσης δια του υπ’ αριθ. 18/25.1.1968 φύλλου της Εφημερίδος της Κυβερνήσεως (Δελτίον Ανωνύμων Εταιριών και Εταιριών Περιωρισμένης Ευθύνης). 